pythainlp/thai-wiki-dataset-v4 huggingface dataset:
ปณิตา พัฒนาหิรัญ

ปณิตา พัฒนาหิรัญ ชื่อเล่น หนิง (เกิดวันที่ 14 ธันวาคม พ.ศ. 2522)มีชื่อเสียงในฐานะนักแสดงละครพื้นบ้านชาวไทยในสังกัดบริษัท ดีด้า วิดีโอ โปรดักชั่น จำกัด และนักแสดงในบทบาท"นางร้าย"ของละครโทรทัศน์ 
ประวัติ.
ปณิตา พัฒนาหิรัญ หรือชื่อเดิม ปณิตา ชัยสรกานต์ หรือ ภาราดา พัฒนาหิรัญ ตามลำดับ 
ปณิตาเป็นบุตรสาวของนายพลศักดิ์ ชัยสรกานต์ และ นางปิยะมาศ พัฒนาหิรัญ
จบการศึกษาชั้นอนุบาลโรงเรียนพันพิศวัฒนาและจบการศึกษาขั้นประถมศึกษาโรงเรียนอัสสัมชัญศึกษาภายหลังปณิตาได้ศึกษาต่อโรงเรียนมัธยมศึกษาโรงเรียนอัสสัมชัญคอนแวนต์จนจบการศึกษามัธยมศึกษาและจบการศึกษาระดับปริญญาตรีได้รับเกียรตินิยมอันดับ 2 คณะนิเทศศาสตร์ สาขาโฆษณา ประชาสัมพันธ์รุ่นที่ 32 มหาวิทยาลัยกรุงเทพ
ปณิตาเริ่มเข้าสู่วงการสายบันเทิงจากการถ่ายแบบปกนิตยาสารโฆษณาและมิวสิกวิดีโอต่าง ๆ เธอได้รับโอกาสเซ็นสัญญาเป็นนักแสดงในสังกัดช่อง 7 และ บริษัท ดีด้า วิดีโอ โปรดักชั่น จำกัดมีผลงานละคร
พื้นบ้านเช่นเรื่อง นางสิบสอง อุทัยเทวี ต้นรัก และ แม่ค้า และเป็นที่รู้จักในนามหนิง ปณิตา พัฒนาหิรัญ เป็นนักแสดงมากฝีมือและเป็นนักแสดงคุณภาพเธอสามารถรับงานละครและพิธีกรต่าง ๆ เรื่อยมาในปัจจุบันเป็นผู้จัดละครในนามฐานะผู้จัดละคร บริษัท นีโน่ บราเดอร์ส จำกัดในสังกัดช่อง 7 เอชดี
ผู้จัดละคร.
ผลงานละครโทรทัศน์ทั้งหมดในฐานะผู้จัดละครบริษัท นีโน่ บราเดอร์ส จำกัด ร่วมกับ เมทนี บุรณศิริ
ร่องน้ำ

ในวิชาภูมิศาสตร์กายภาพ ร่องน้ำ  เป็นธรณีสัณฐานประเภทหนึ่งซึ่งประกอบด้วยขอบของเส้นทางแหล่งน้ำค่อนข้างตื้นและแคบ ซึ่งโดยมากมักเป็นแม่น้ำ ดินดอนสามเหลี่ยมปากแม่น้ำ หรือช่องแคบ คำนี้เกี่ยวข้องกับคลอง และบางทีใช้แทนกันได้ เช่น คลองฮูด
นักรบปีศาจแห่งสึชิมะ

นักรบปีศาจแห่งสึชิมะ  เป็นวิดีโอเกมแนวแอกชั่นผจญภัยและลอบฆ่า พัฒนาโดยซักเกอร์พันช์โปรดักชั่น และจัดจำหน่ายโดยโซนี่อินเตอร์แอ็กทีฟเอนเตอร์เทนเมนต์ สำหรับเพลย์สเตชัน 4 ตัวเกมนำเสนอโลกโอเพนเวิลด์ให้ผู้เล่นได้สำรวจ โดยตัวเกมจะให้ผู้เล่นสวมบทบาทเป็นซามูไรในภารกิจปกป้องเกาะสึชิมะระหว่างการรุกรานญี่ปุ่นครั้งแรกของมองโกล ตัวเกมวางจำหน่ายในวันที่ 17 กรกฎาคม 2020 "นักรบปีศาจแห่งสึชิมะ" ได้รับคำชมในเรื่องของภาพและการต่อสู้ แต่ถูกวิพากษ์วิจารณ์ในส่วนโลกโอเพนเวิลด์
ยุทธการที่อาเมียง (ค.ศ. 1918)

ยุทธการที่อาเมียง หรือยุทธการที่ปีการ์ดีครั้งที่สาม  เป็นระยะต้นของการรุกร้อยวันของฝ่ายสัมพันธมิตรซึ่งเริ่มต้นในวันที่ 8 สิงหาคม 1918 ซึ่งนำไปสู่การสิ้นสุดสงครามโลกครั้งที่หนึ่ง ฝ่ายสัมพันธมิตรรุกได้ 11 กิโลเมตรในวันแรก ซึ่งนับเป็นผลงานในวันเดียวที่ดีที่สุดครั้งหนึ่งของสงคราม เมื่อกองทัพสนามบริติชที่ 4 ของพลเอก เฮนรี รอว์ลินสันมีบทบาทชี้ขาด ยุทธการครั้งนี้ยังขึ้นชื่อว่ามีผลต่อขวัญกำลังใจของทั้งสองฝ่าย และมีทหารเยอรมันยอมจำนนเป็นอันมาก พลเอกเยอรมัน เอริช ลูเดนดอร์ฟภายหลังอธิบายวันแรกของยุทธการนี้ว่า "วันทมิฬของกองทัพเยอรมัน" อาเมียงเป็นยุทธการสำคัญครั้งแรก ๆ ที่ใช้ยานเกราะ
เราะฟีก อัลฮะรีรี

เราะฟีก บะฮาอ์ อัดดีน อัลฮะรีรี (1 พฤศจิกายน ค.ศ. 1944 – 14 กุมภาพันธ์ ค.ศ. 2005) เป็นนักธุรกิจมหาเศรษฐีและอดีตนายกรัฐมนตรีเลบานอน นับตั้งแต่ปี ค.ศ. 1992 ถึง 1998 และอีกวาระในปี ค.ศ. 2000 จนถึงการลาออกของเขาในวันที่ เขาเป็นผู้นำของคณะรัฐมนตรีรวมห้าคณะตลอดการดำรงตำแหน่ง อัลฮะรีรีเป็นผู้ที่ได้รับการยอมรับอย่างกว้างขวางในฐานะผู้ก่อร่างข้อตกลงอัฏฏออิฟที่เป็นการสิ้นสุดสงครามกลางเมืองเลบานอนที่กินระยะเวลาไป 15 ปี และก่อสร้างเมืองหลวงเบรุตขึ้นใหม่ เขาเป็นนายกรัฐมนตรีคนแรกหลังสงครามกลางเมืองและเป็นนักการเมืองที่ร่ำรวยและทรงอิทธิพลที่สุดในเลบานอนจนกระทั่งเขาถูกลอบสังหาร
อัลฮะรีรีถูกลอบสังหารเมื่อวันที่ 14 กุมภาพันธ์ ค.ศ. 2005 โดยการวางระเบิดฆ่าตัวตายบนรถบรรทุกในเบรุต ผู้ต้องหาคดีนี้ประกอบด้วยสมาชิกของฮิซบุลลอฮ์ห้าคนและยังอยู่ระหว่างการพิจารณาคดีโดยปราศจากตัวจำเลยโดยศาลพิเศษเลบานอน ในขณะที่ผู้มีส่วนเกี่ยวข้องบางส่วนมีความเกี่ยวโยงกับรัฐบาลซีเรีย การลอบสังหารนี้นำไปสู่การเปลี่ยนแปลงทางการเมืองครั้งสำคัญในเลบานอน ประชาชนได้ออกมาประท้วงในการปฏิวัติซีดาร์ที่ท้ายที่สุดนำไปสู่การถอนกำลังทหารซีเรียออกจากเลบานอนและการเปลี่ยนแปลงรัฐบาลในที่สุด
เขาเคยถูกจัดอันดับให้เป็นบุคคลที่มั่งคั่งที่สุด 100 คนของโลก และนักการเมืองที่ร่ำรวยที่สุดเป็นอันดับสี่ของโลก
ชีวิตช่วงต้นและการศึกษา.
อัลฮะรีรีเกิดเมื่อวันที่ 1 พฤศจิกายน ค.ศ. 1944 ในครอบครัวมุสลิมซุนนีที่พอมีกินมีใช้ในเมืองท่าไซดอน เขามีพี่น้องสองคนคือชะฟีก (Shafic) และบะฮียะฮ์ (Bahia) เขาจบการศึกษาระดับมัธยมศึกษาจากโรงเรียนในไซดอน และจบการศึกษาระดับอุดมศึกษาด้านบริหารธุรกิจจากมหาวิทยาลัยอาหรับเบรุต
การงาน.
ในปี ค.ศ. 1965 อัลฮะรีรีเดินทางไปประเทศซาอุดีอาระเบียเพื่อทำงาน เขาเป็นอาจารย์สอนหนังสืออยู่ระยะหนึ่งก่อนเปลี่ยนไปทำงานในสาขาอุตสาหกรรมก่อสร้าง ในปี ค.ศ. 1978 เขาได้รับสัญชาติพลเมืองซาอุดีอาระเบีย ควบคู่กับสัญชาติเลบานอนของเขา
ในปี ค.ศ. 1969 อัลฮะรีรีก่อตั้งบริษัทชื่อ ซิโกเนสต์ (Ciconest) เป็นบริษัทรับเหมาช่วงขนาดเล็ก ซึ่งได้ปิดตัวในเวลาต่อมา จากนั้นเขาจึงเข้าทำธุรกิจกับบริษัทก่อสร้างสัญชาติฝรั่งเศส Oger ในการก่อสร้างโรงแรมแห่งหนึ่งในอัฏฏออิฟ ประเทศซาอุดีอาระเบีย ที่ซึ่งได้รับพระราชกระแสชื่นชมจากสมเด็จพระราชาธิบดีคอลิด ต่อมาอัลฮะรีรีได้เข้าดูแลบริษัท Oger แทนและก่อตั้งบริษัท Saudi Oger ที่ซึ่งต่อมาเป็นบริษัทก่อสร้างหลักที่ได้รับไว้วางพระราชหฤทัยจากราชวงศ์ซาอุดีในการก่อสร้างชิ้นสำคัญต่าง ๆ อัลฮะรีรีจึงใช้เวลาก่อร่างสร้างตัวเพียงไม่กี่ปีก่อนขึ้นเป็นมหาเศรษฐีหลายพันล้าน
หลังเขาสะสมความมั่งคั่งมากมาย เขาได้เริ่มงานบริจาคเงิน เช่น การก่อสร้างโรงเรียนในเลบานอน การก่อตั้งหน่วยงานเกี่ยวกับการศึกษาในเลบานอน ในปี ค.ศ. 1979 เขาตั้งหน่วยงานแรกขึ้นคือสมาคมอิสลามเพื่อวัฒนธรรมและการศึกษา (Islamic Association for Culture and Education) ที่ซึ่งต่อมาเปลี่ยนชื่อเป็นมูลนิธิอัลฮะรีรี อัลฮะรีรีเข้ามาเกี่ยวข้องกับการเมืองอย่างรวดเร็ว การอุทธรณ์ต่อสหประชาชาติของเขาและงานบริการในฐานะผู้แทนต่อราชวงศ์ซาอุดีทำให้เขาเป็นที่รู้จักในแวดวงการเมือง
การเมือง.
อัลฮะรีรีเดินทางกลับมายังเลบานอนในต้นคริสต์ทศวรรษ 1980 ในฐานะชายผู้ร่ำรวย พร้อมทั้งบริจาคเงินให้กับหน่วยงานจำนวนมากในเลบานอน อย่างไรก็ตาม เขายังถวายงานรับใช้เจ้าชายบันดาร์ บิน สุลต่าน ในปี ค.ศ. 1983
เขตนากะ (โยโกฮามะ)

เขตนากะ  เป็นหนึ่งในเจ็ดเขตการปกครองของนครโยโกฮามะ จังหวัดคานางาวะ ประเทศญี่ปุ่น เขตนากะเป็นศูนย์กลางการปกครองของเมือง เป็นที่ตั้งของศาลาว่าการเมือง
สโมสรฟุตบอลอาร์เซนอลในฤดูกาล 2020–21

ฤดูกาล 2020–21 เป็นฤดูกาลที่ 29 ของอาร์เซนอลในพรีเมียร์ลีก ฤดูกาลที่ 105 โดยรวมในลีกสูงสุดและเป็นฤดูกาลที่ 101 ติดต่อกันบนลีกสูงสุดของฟุตบอลอังกฤษ สโมสรได้เข้าร่วมฤดูกาลใน พรีเมียร์ลีก, เอฟเอคัพ, อีเอฟแอลคัพ, เอฟเอคอมมิวนิตีชีลด์ และ ยูฟ่ายูโรปาลีก.
การซื้อ-ขายผู้เล่นและการยืมตัว.
ภาพรวมการซื้อ-ขายนักเตะ.
<templatestyles src="Col-begin/styles.css"/>
ปรี-ซีซันและกระชับมิตร.
      ชนะ
      เสมอ
      แพ้
      โปรแกรมนัดต่อไป
การแข่งขัน.
พรีเมียร์ลีก.
แมตช์.
โปรแกรมการแข่งขันฤดูกาล 2020/21 ได้ประกาศออกมาเป็นที่เรียบร้อยแล้วเมื่อวันที่ 20 สิงหาคม ค.ศ. 2020.
เอฟเอคัพ.
การจับสลากรอบสามจะมีขึ้นในวันที่ 30 พฤศจิกายน, กับสโมสรจาก พรีเมียร์ลีก และ อีเอฟแอลแชมเปียนชิป ทั้งหมดเข้าสู่การแข่งขัน.
อีเอฟแอลคัพ.
การจับสลากสำหรับสองรอบทั้งรอบสองและรอบสามได้รับการยืนยันเมื่อวันที่ 6 กันยายน, ถ่ายทอดสดทาง สกาย สปอร์ตส์ โดย ฟิล แบบบ์.
ยูฟ่ายูโรปาลีก.
รอบแบ่งกลุ่ม.
การจับสลากรอบแบ่งกลุ่มจะจัดขึ้นเมื่อวันที่ 2 ตุลาคม ค.ศ. 2020.
รอบแพ้คัดออก.
รอบ 32 ทีมสุดท้าย.
การจับสลากรอบ 32 ทีมสุดท้ายได้จัดขึ้นเมื่อวันที่ 14 ธันวาคม ค.ศ. 2020.
รอบ 16 ทีมสุดท้าย.
การจับสลากสำหรับรอบ 16 ทีมสุดท้าย ได้จัดขึ้นเมื่อวันที่ 26 กุมภาพันธ์ ค.ศ. 2021.
รอบก่อนรองชนะเลิศ.
การจับสลากสำหรับรอบก่อนรองชนะเลิศ ได้จัดขึ้นเมื่อวันที่ 19 มีนาคม ค.ศ. 2021.
รอบรองชนะเลิศ.
การจับสลากสำหรับรอบรองชนะเลิศได้จัดขึ้นเมื่อวันที่ 19 มีนาคม ค.ศ. 2021, หลังการจับสลากรอบก่อนรองชนะเลิศ. หากพวกเขาเอาชนะสลาเวีย ปราก, เดอะ กันเนอร์สจะต้องเผชิญหน้าเช่นกัน บิยาร์เรอัล หรือ ดีนาโมซาเกร็บ. บิยาร์เรอัลชนะ 3–2 เหนือดินาโม, หมายความว่าผู้จัดการของบิยาร์เรอัล อูไน เอเมรี จะเผชิญหน้ากับอดีตทีมของเขาในรอบรองชนะเลิศ. เอเมรีเคยได้นำทางอาร์เซนอลเข้าสู่รอบชิงชนะเลิศในปี 2019, อาจจะเป็นช่วงเวลาที่โดดเด่นที่สุดของเขาในช่วง 18 เดือนที่อาร์เซนอลระหว่า
เดือนพฤษภาคม ค.ศ. 2018 และเดือนพฤศจิกายน ค.ศ. 2019.
 "ณ วันที่ 23 พฤษภาคม ค.ศ. 2021"
 "ณ วันที่ 23 พฤษภาคม ค.ศ. 2021"
จัตุรัสอัชชุฮะดาอ์

จัตุรัสอัชชุฮะดาอ์ หรือ จัตุรัสมรณสักขี ("Sahat al Shouhada") หรือในอดีตรู้จักกันในชื่อ อัลบุรจญ์  หรือ ปลัสเดกานง  เป็นจัตุรัสสาธารณะใจกลางกรุงเบรุต ประเทศเลบานอน 
เช่นเดียวกับจัตุรัสมรณสักขีแห่งดามัสกัส จัตุรัสมรณสักขีเบรุตตั้งชื่อตามการประหารชีวิตเมื่อวันที่ 6 พฤษภาคม พ.ศ. 2459 ซึ่งสั่งโดยเจมัล พาชา ในช่วงสงครามโลกครั้งที่ 1
ในปี พ.ศ. 2474 จัตุรัสประวัติศาสตร์แห่งนี้ได้ตั้งขึ้นเพื่อเพื่อระลึกถึงผู้พลีชีพที่ถูกประหารขณะอยู่ภายใต้การปกครองของจักรวรรดิออตโตมัน ต่อมาในทศวรรษ 1950 จัตุรัสนี้ได้กลายเป็นสถานที่ยอดนิยม มีการก่อสร้างโรงภาพยนตร์และร้านกาแฟ นอกจากนี้ในช่วงสงครามกลางเมืองเลบานอน ที่จัตุรัสนี้เป็นส่วนหนึ่งของเส้นแบ่งเขตที่แบ่งกรุงเบรุตออกเป็นสองส่วน
การุณ สกุลประดิษฐ์

การุณ สกุลประดิษฐ์ (เกิด 31 กรกฎาคม พ.ศ. 2502) อดีตปลัดกระทรวงศึกษาธิการ
ประวัติ.
นายการุณ สกุลประดิษฐ์ เกิดเมื่อวันศุกร์ที่ 31 กรกฎาคม พ.ศ. 2502 สมรสกับ นางศวรรยา สกุลประดิษฐ์ ข้าราชการบำนาญ สังกัดกระทรวงศึกษาธิการ มีบุตร-ธิดา 2 คน 
การศึกษา.
สำเร็จการศึกษาระดับปริญญาตรี ครุศาสตรบัณฑิต สาขาวิชาอุตสาหกรรมศิลป์ วิทยาลัยครูพระนคร พ.ศ. 2525 และระดับปริญญาโท ศึกษาศาสตรมหาบัณฑิต สาขาวิชาการบริหารการศึกษา มหาวิทยาลัยสงขลานครินทร์ พ.ศ. 2541
การประท้วงในประเทศเบลารุส พ.ศ. 2563–2564

การประท้วงในประเทศเบลารุส พ.ศ. 2563–2564  เป็นระลอกการประท้วงที่ดำเนินไปอยู่เพื่อต่อต้านประธานาธิบดีอาเลียกซันดร์ ลูกาแชนกา. และเป็นส่วนหนึ่งของการเคลื่อนไหวเพื่อประชาธิปไตยของเบลารุส การประท้วงได้ดำเนินต่อภายหลังลูกาแชนกาดำรงตำแหน่งต่อเป็นวาระที่หกในการเลือกตั้งประธานาธิบดี ปี พ.ศ. 2563. เพื่อตอบสนองต่อการประท้วง จึงมีการจัดขบวนผู้สนับสนุนรัฐบาลกลับ
บล็อกเกอร์และนักธุรกิจชาวเบลารุส เซอร์เกย์ ซีคานอฟสกี ผู้เริ่มเรียกลูกาแชนกาว่าเป็น "แมลงสาบ" ในกลอนสำหรับเด็ก "แมลงสาบผู้ยิ่งใหญ่" (The Mighty Cockroach) และใช้รูปรองเทาแตะบี้แมลงสาบตัวนั้นเป็นสัญลักษณ์ ได้ถูกรัฐบาลจับกุมตัวในปลายเดือนพฤษภาคม 2020 ในฐานความผิดเป็นสายลับต่างชาติ ในเดือนมิถุนายน 2020 ลูกาแชนกาล้มเหลวในการจัดการกับการระบาดของโคโรนาไวรัสและปฏิเสธอันตรายของโรคไวรัสโควิด-19ได้นำไปสู่ความโกรธเคืองของประชาชนและการประท้วง นอกจากนี้ผู้นำฝ่ายค้านจำนวนมากที่ลงสมัครในการเลือกตั้งรอบถัดไปถูกจับกุมด้วยข้อหาต่าง ๆ 
ในวันที่ 19 มิถุนายน ลูกาแชนกาประกาศว่าเขาได้ "ยับยั้งความพยายามจะรัฐประหาร" โดยการจับกุมผู้นำฝ่ายค้าน วิกตาร์ บาบารีกา ซึ่งถูกตั้งข้อหาฉ้อโกงและสินบน บาบารีกาปฏิเสธว่าข้อหาเหล่านี้เป็นเท็จแต่การจับกุมนั้นเป็นไปเพื่อเหตุผลทางการเมือง ลูกาแชนกากลัวว่าบาบารีกามีสิทธิ์ที่จะเอาชนะลูกาแชนกาในการเลือกตั้งครั้งถัดไปได้
ผู้ประท้วงเผชิญกับการก่อกวนจากเจ้าหน้าที่อย่างรุนแรง โดยข้อมูลจากสำนักงานข้าหลวงใหญ่สิทธิมนุษยชนแห่งสหประชาชาติในวันที่ 1 กันยายน มีรายงานการทรมานและการปฏิบัติที่โหดร้ายต่อผู้ต้องขังมากกว่า 450 คดี เช่นเดียวกันกับการล่วงละเมิดทางเพศและการขมขืน ในช่วงปลาย พ.ศ. 2563 ศูนย์สิทธิมนุษยชนเวียสนามีคำให้การจากเหยื่อที่ถูกทรมาน 1,000 คดี
ภูมิหลัง.
อาเลียกซันดร์ ลูกาแชนกา ดำรงตำแหน่งประมุขแห่งรัฐของประเทศเบลารุสมาตั้งแต่ พ.ศ. 2537 และไม่มีคู่ต่อสู้คนใดเอาชนะเขาในการเลือกตั้ง 5 ครั้งได้ ทำให้สื่อมวลชนกล่าวถึงเขาเป็น "เผด็จการคนสุดท้ายของยุโรป" ภายใต้การปกครองแบบอำนาจนิยม รัฐบาลมักปราบปรามฝ่ายค้านอยู่เสมอ
ลูกาแชนกาเผชิญหน้ากับการต่อต้านของประชาชนมากขึ้นท่ามกลางการบริหารจัดการต่อการระบาดทั่วของโควิด-19 ซึ่งลูกาแชนกาปฏิเสธว่าเป็นภัยคุกคามร้ายแรง ในการเลือกตั้ง 5 ครั้งที่ลูกาแชนกาชนะ มีแค่ครั้งเดียวใน พ.ศ. 2537 ที่ต่างประเทศถือว่าเสรีและยุติธรรม
ก่อนการเลือกตั้ง.
การประท้วงนี้มีชื่อเล่นว่า การปฏิวัติรองเท้าแตะ (Slipper Revolution) หรือ การปฏิวัติล้มล้างแมลงสาบ (Anti-Cockroach Revolution)
เรดวูดชายฝั่ง

Sequoia sempervirens เป็นสปีชีส์ที่มีชีวิตอยู่สปีชีส์เดียวของสกุล Sequoia ในวงศ์ของไซเปรส Cupressaceae ชื่อสามัญได้แก่ โคสต์เรดวูด (เรดวูดชายฝั่ง) โคสทัลเรดวูด (เรดวูดชายฝั่ง) และแคลิฟอร์เนียเรดวูด (เรดวูดแคลิฟอร์เนีย) เป็นไม้ไม่ผลัดใบอายุยืนยาวมีดอกแยกเพศอยู่ร่วมต้นมีอายุ 1,200–1,800 ปีขึ้นไป สปีชีส์นี้เป็นสปีชีส์ของต้นไม้ที่มีชีวิตที่สูงที่สุดในโลกโดยมีความสูงถึง (ไม่นับราก) และมีเส้นผ่านศูนย์กลางระดับอก (dbh) จนถึง ต้นไม้เหล่านี้ยังเป็นหนึ่งในสิ่งมีชีวิตที่เก่าแก่ที่สุดในโลก ก่อนที่จะมีการตัดไม้เชิงพาณิชย์และการแผ้วถางจะเริ่มขึ้นภายในทศวรรษที่ 1850 ต้นไม้ขนาดใหญ่นี้เกิดขึ้นตามธรรมชาติครอบคลุมพื้นที่ประมาณ #เปลี่ยนทาง ตามชายฝั่งส่วนใหญ่ของรัฐแคลิฟอร์เนีย (ยกเว้นแคลิฟอร์เนียตอนใต้ที่ปริมาณน้ำฝนไม่เพียงพอ) และมุมตะวันตกเฉียงใต้ของชายฝั่งรัฐโอเรกอนในสหรัฐอเมริกา
พื้นที่เชงเกน

เขตเชงเกน หรือ พื้นที่เชงเกน  เป็นพื้นที่ที่ประกอบด้วย 29 รัฐในทวีปยุโรปซึ่งตกลงร่วมกันอย่างเป็นทางการเพื่อยกเลิกการใช้หนังสือเดินทางและการควบคุมบริเวณพรมแดนทุกประเภท โดยมีนโยบายการตรวจลงตรา (วีซ่า) ร่วมกันสำหรับการเดินทางระหว่างรัฐภาคี ตั้งชื่อตามความตกลงเชงเกนเมื่อปี 1985 ที่ลงนามที่เมืองเชงเกน ประเทศลักเซมเบิร์ก 
จากรัฐสมาชิกสหภาพยุโรป 29 รัฐ ยี่สิบเจ็ดรัฐเข้าร่วมเป็นภาคีของเขตเชงเกน ในส่วนของ 2 รัฐสมาชิกสหภาพยุโรปที่ยังไม่ได้เข้าร่วม ไซปรัสมีสิทธิและประสงค์ที่จะเข้าร่วมพื้นที่นี้ในอนาคต แต่อีกหนึ่งรัฐที่เหลือ คือ ไอร์แลนด์ เลือกที่จะไม่เข้าร่วมเขตเชงเกน (opt-outs) 
ในขณะเดียวกัน สี่ประเทศสมาชิกสมาคมการค้าเสรียุโรป (EFTA) (ไอซ์แลนด์ ลิกเตนสไตน์ นอร์เวย์ และสวิตเซอร์แลนด์) ที่แม้จะไม่ได้เป็นสมาชิกของสหภาพยุโรป แต่ได้ลงนามในข้อตกลงเพื่อเป็นภาคีสมาชิกเขตฯ นอกจากนี้ รัฐขนาดเล็กในยุโรปอีกสามรัฐที่ไม่ได้เป็นสมาชิกสหภาพยุโรป (โมนาโก ซานมาริโน และนครวาติกัน) แต่ถูกล้อมรอบหรือกึ่งล้อมรอบโดยประเทศสมาชิกสหภาพยุโรปก็จัดว่าเป็นส่วนหนึ่งของพื้นที่เชงเกนโดยพฤตินัย
เขตเชงเกนมีประชากรราว 450 ล้านคน ครบคลุมพื้นที่ 4,595,131 ตารางกิโลเมตร (1,774,190 ตารางไมล์) ประชาชนประมาณ 1.7 ล้านคน เดินทางข้ามพรมแดนภายในของยุโรปในแต่ละวันเพื่อไปทำงาน บางแห่งนับเป็นหนึ่งในสามของจำนวนแรงงานทั้งหมดในพื้นที่นั้น ๆ ในแต่ละปีมีการข้ามพรมแดนเชงเกนทั้งหมด 1.3 พันล้านครั้ง โดยการข้ามพรมแดน 57 ล้านครั้งเกิดจากการขนส่งสินค้าทางถนน ที่มีมูลค่าปีละกว่า 2.8 ล้านล้านยูโร
โรมาเนียและบัลแกเรีย เป็นสองรัฐล่าสุดที่เข้าร่วมพื้นที่เชงเกน โดยได้รับการอนุมัติในวันที่ 30 ธันวาคม 2023 โดยเริ่มยกเลิกการตรวจด่านพรมแดนทางอากาศและทางน้ำมีผลในวันที่ 31 มีนาคม 2024 และเข้าสู่พื้นที่เชงเกนอย่างสมบูรณ์ตั้งแต่วันวันที่ 1 มกราคม 2025
เดลต้า อีเลคโทรนิคส์

บริษัท เดลต้า อีเลคโทรนิคส์ จำกัด  เป็นบริษัทผู้ผลิตอิเล็กโทรนิกส์สัญชาติไต้หวัน มีสำนักงานใหญ่ในกรุงไทเป ขึ้นชื่อสำหรับพัดลมอุตสาหกรรมและคอมพิวเตอร์ และอุปกรณ์สำหรับสับเปลี่ยนไฟฟ้า และผลิตรุ่นดัดแปลงของผลิตภัณฑ์ดังกล่าว
เซิน ตุ่ง เอ็ม-ทีพี

เหงียน ทัญ ตุ่ง (เกิด 5 กรกฎาคม พ.ศ. 2537) ชื่อในวงการ เซิน ตุ่ง เอ็ม-ทีพี  เป็นนักร้องชาย นักแต่งเพลง และนักแสดงชาวเวียดนาม เกิดที่ท้ายบิ่ญ จังหวัดท้ายบิ่ญ ประเทศเวียดนาม ครอบครัวของเขาได้ค้นพบความสามารถในการร้องเพลงของเขาเมื่อเขาอายุได้ 2 ขวบ เขาได้แต่งเพลงซิงเกิลด้วยตัวเขาเองเมื่อปี พ.ศ. 2555 - 2556 ในซิงเกิลของเขาชื่อว่า "เกินเมืองางกวา"  และ "แอมกั๋วหงั่ยโฮมกวา"  แล้วได้เปิดตัวอาชีพของเขา ตามมาด้วยซิงเกิลของเขาที่ได้ประสบความสำเร็จ เช่น "จั๊กอายด๊อแสเหว่"  และ "จุ๊งตาคงถวกเหว่เญา"  ในปี พ.ศ. 2560 เขามีการต้อนรับสาธารณะที่ดีกว่าสำหรับเพลงของเขาคือ "หลักโจย"  และ "เนยหนั่ยก๊ออัญ"  ในปีนั้น เขาได้ยังเปิดตัวอัลบั้มรวบรวมในชื่อ "เอ็ม-ทีพี เอ็ม-ทีพี"  และตีพิมพ์อัตชีวประวัติของเขาในชื่อ "จั่มเต๊ยเซิ้กเมอ" 
นักร้องใช้เวลา 4 ปีเป็นส่วนหนึ่งของค่ายเพลงวันโพรดักชัน  และวีโปรเอ็นเตอร์เทนเมนต์  จนกระทั่งเขาได้ก่อตั้งค่ายเพลงของตัวเองในชื่อ "เอ็ม-ทีพี เอ็นเตอร์เทนเมนต์"  ก่อตั้งเมื่อปลายปี พ.ศ. 2559 งานอื่นของเขารวมทั้งเช่น "เอ็ม-ทีพี แอมบิชัน - เจวี๊ยนบัยเดิ่วเตียนคอนเสิร์ตทัวร์"  ในปีพ.ศ. 2558 - 2559 เขาได้แสดงบทนำในภาพยนตร์ปี พ.ศ. 2557 เรื่อง "แดนเดเลียน - จ่างจายนัมเอ๊ย"  (ซึ่งทำให้เขาได้รับรางวัลจากโกลเดนไคต์ไพรซ์ สำหรับนักแสดงหนุ่มเด่น) และได้ปรากฏตัวแสดงในฐานะผู้เข้าแข่งขันในละครทางโทรทัศน์ "เดอะรีมิกซ์"  เรียกได้เป็น "เจ้าชายแห่งเพลงป๊อปเวียดนาม" สำหรับชื่อเสียงของเขา เขาได้รับรางวัลมากมายซึ่งรวมถึงรางวัลเอ็มทีวียุโรปมิวสิคอวอร์ด เดดิเคชันมิวสิคอวอร์ด เอ็มเน็ตเอเซียนมิวสิคอวอร์ด รางวัลที่ 7 ของกรีนเวฟอวอร์ด และรวมในฟอบส์ในประเทศเวียดนามในปี พ.ศ. 2561 30 ต่ำกว่า 30 รายชื่อ
ประวัติ.
เกิดเมื่อวันที่ 5 กรกฎาคม พ.ศ. 2537 ที่ท้ายบิ่ญ จังหวัดท้ายบิ่ญ ประเทศเวียดนาม พ่อของเขาคือ เหงียน ดึ๊ก เถี่ยน  และแม่ของเขาคือ ฝั่ม ถิ ทัญ บิ่ญ  ฝั่ม ถิ ทัญ บิ่ญ เป็นนักเต้นแบบดั้งเดิมในเมืองทางการแสดงกลุ่มและแสดงในโรงละครเจ่วที่จังหวัดท้ายบิ่ญ เธอได้พบเหงียน ดึ๊ก เถี่ยน เมื่อเขาได้ทำงานเป็นอาชีพคนขับรถขนส่ง หลังจากตั้งครรภ์ ฝั่ม ถิ ทัญ บิ่ญ ได้เปิดร้านตัดผมในบ้านซึ่งต่อมาได้กลายเป็นร้านขายเสื้อผ้า เธอยังเคยทำงานเป็นช่างแต่งหน้าเจ้าสาวอีกด้วย เหงียน ทัญ ตุ่ง เล่าถึงชีวิตในวัยเด็กของเขาว่า "สงบสุข" เหงียน ทัญ ตุ่ง ยังมีน้องชายอีกด้วยชื่อว่า เหงียน เหวียต ฮหว่าง  เกิดเมื่อปี พ.ศ. 2543 
เมื่อเขาได้ 2 ขวบ ครอบครัวของเขาได้ค้นพบความสามารถในการร้องเพลงของเขา เมื่อถึงอายุ 8 ขวบ เขาได้เข้าร่วมคณะศิลปะเด็กและวังวัฒนธรรมในเมืองถายบิ่ง และเขาได้เริ่มเล่นคีย์บอร์ดไฟฟ้า แม่ของเขาเล่นกีตาร์ และภรรยาของแม่ของเขาเล่นเครื่องดนตรีทั้ง 7 กว่าเครื่อง อย่างไรก็ตาม พวกเขาไม่เห็นด้วยกับการแสวงหาอาชีพการร้องเพลงของลูกชายและต้องการให้เขามุ่งเน้นไปที่การศึกษา พ่อของเขาต้องการเขาเพื่อศึกษาธุรกิจในวิทยาลัย อย่างไรก็ตามเรื่องนี้ เขามีส่วนร่วมในรายการร้องเพลงบ่อยๆและแข่งขันร้องเพลงที่โรงเรียน เขาได้เข้าเรียนที่โรงเรียนมัธยมศึกษาตอนต้นกี่บ๊า  โรงเรียนมัธยมศึกษาตอนต้นเต็ยเซิน  และโรงเรียนมัธยมศึกษาตอนปลายเล กวี๊ โดน  
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
มัสยิดอุสาสนอิสลาม

มัสยิดอุสาสนอิสลาม [อุ-สา-สน]  หรือ มัสยิดบ้านบน เป็นศาสนสถานในศาสนาอิสลามแห่งหนึ่ง ตั้งอยู่ถนนพัทลุง เทศบาลนครสงขลา จังหวัดสงขลา เดิมเป็นมัสยิดกลางประจำจังหวัดสงขลา มัสยิดแห่งนี้มีสถาปัตยกรรมไทยและจีนประยุกต์เช่นเดียวกับวิหารของวัดมัชฌิมาวาสหรือวัดกลาง พุทธสถานที่ตั้งอยู่ใกล้ ๆ กัน
ประวัติ.
มัสยิดอุสาสนอิสลามหรือมัสยิดบ้านบนถูกสร้างขึ้นใน พ.ศ. 2390 โดยช่างชุดเดียวกันกับที่เกณฑ์ไปสร้างวัดมัชฌิมาวาสหรือวัดกลาง ตรงกับรัชสมัยพระบาทสมเด็จพระนั่งเกล้าเจ้าอยู่หัว ต่อมาในรัชสมัยพระบาทสมเด็จพระจุลจอมเกล้าเจ้าอยู่หัวได้พระราชทานพระราชทรัพย์ให้ขณะที่ทรงแวะเข้าเมืองสงขลาระหว่างเดินทางไปชวา ทั้งนี้บุคคลที่เป็นหัวเรี่ยวหัวแรงในการสร้างมัสยิดนี้คือโต๊ะหมัดและโต๊ะหมะ ซึ่งพระบาทสมเด็จพระจุลจอมเกล้าเจ้าอยู่หัวยังพระราชทานเครื่องตกแต่งภายในอีก เช่น โคมระย้า ครั้นในรัชสมัยพระบาทสมเด็จพระมงกุฎเกล้าเจ้าอยู่หัวได้พระราชทานโคมไฟสีเขียวซึ่งเป็นเครื่องสังเค็ดในงานพระเมรุในหลวงรัชกาลก่อน หลังจากนั้นก็มีการบูรณะซ่อมแซมมัสยิดเรื่อยมา เช่นขยายปีกสองข้าง หรือสร้างโดมรูปหัวหอมบนหออาซาน
เดิมมัสยิดอุสาสนอิสลามเป็นมัสยิดกลางประจำจังหวัดสงขลา แต่ภายหลังได้มีการสร้างมัสยิดกลางดิย์นุลอิสลาม ถนนลพบุรีราเมศวร์ ตำบลคลองแห อำเภอหาดใหญ่ มัสยิดอุสาสนอิสลามจึงลดบทบาทเป็นมัสยิดประจำชุมชนไป
สถาปัตยกรรม.
ตัวมัสยิดเป็นอาคารก่ออิฐถือปูนศิลปะประยุกต์ไทย-จีน ก่อสร้างโดยช่างที่ถูกเกณฑ์ไปสร้างวัดมัชฌิมาวาสหรือวัดกลางซึ่งอยู่ใกล้ ๆ กัน แม้จะมีสัณฐานคล้ายอุโบสถของวัดในพระพุทธศาสนาแต่ก็ไม่ขัดต่อหลักการในศาสนาอิสลามแต่อย่างใด ส่วนหออาซานเดิมมีลักษณะเดียวกันกับหอระฆังในวัดพุทธเช่นกัน แต่ภายหลังได้ถูกต่อเติมและสร้างโดมรูปหัวหอมขึ้นภายหลัง
การวิ่งเทรล

การวิ่งเทรล  เป็นกีฬา/กิจกรรม ซึ่งประกอบด้วยการวิ่งและการเดินเขาเหนือเส้นทาง ในสหราชอาณาจักรและไอร์แลนด์จะเรียกว่าการวิ่งภูเขาหรือการวิ่งเฟลแม้ว่าทั้งสองประเภทจะแตกต่างกัน มันแตกต่างจากการวิ่งถนนและการวิ่งลู่ที่โดยทั่วไปจะเกิดขึ้นในเส้นทางเดินเขา ซึ่งมักอยู่ในภูมิประเทศที่เป็นภูเขา ที่มีขนาดใหญ่ขึ้นและขึ้นลงได้ ซึ่งเป็นการยากที่จะแยกแยะเส้นทางที่วิ่งออกจากการวิ่งครอสคันทรีได้อย่างชัดเจน อย่างไรก็ตาม โดยทั่วไปแล้ว ครอสคันทรีภายใต้การดูแลโดยไอเอเอเอฟระบุว่าเป็นการวิ่งโดยปกติในระยะทางที่สั้นกว่า
จำนวนการแข่งขันกีฬาเทรลที่จัดขึ้นได้เติบโตขึ้นในช่วงสองสามปีที่ผ่านมาทั่วโลก ตอนนี้เฉพาะในทวีปอเมริกาเหนือนับร้อยรายการ นักวิ่งมักอ้างอิงความเครียดที่ส่งผลกระทบน้อยกว่าเมื่อเทียบกับการวิ่งบนถนน รวมถึงภูมิทัศน์และสภาพแวดล้อมที่ไม่ใช่เมือง เป็นเหตุผลหลักในการเลือกใช้เส้นทาง การย้ายไปสู่ธรรมชาตินี้สะท้อนให้เห็นถึงการเพิ่มขึ้นของผู้เข้าแข่งขันในการแข่งขันไตรกีฬา และการแข่งขันกีฬาผจญภัยที่ไม่ใช่แบบดั้งเดิม/ออฟโรด ในช่วงห้าปีที่ผ่านมา
ไซมอน แรตเทิล

เซอร์ ไซมอน เดนิส แรตเทิล  เป็นวาทยกรชาวอังกฤษซึ่งมีชื่อเสียงถึงขีดสุดระหว่างทศวรรษที่ 1980 ถึง 1990 เขาเป็นผู้อำนวยการของวงซิมโฟนีออร์เคสตราเมืองเบอร์มิงแฮมระหว่างปีค.ศ. 1980–98 และเป็นวาทยกรเอกของวงเบอร์ลินฟิลฮาร์โมนิกระหว่างค.ศ. 2002 ถึง 2018 ปัจจุบันเป็นวาทยกรเอกประจำวงลอนดอนซิมโฟนีออร์เคสตรา
แรตเทิลเกิดที่เมืองลิเวอร์พูล และมีความสามารถด้านเปียโนและไวโอลินตั้งแต่เด็ก เขาจบการศึกษาจากคีตราชวิทยาลัย (ปัจจุบันเป็นส่วนหนึ่งของมหาวิทยาลัยลอนดอน) ในกรุงลอนดอนในปี 1974 เมื่อจบการศึกษา เขาได้เข้าเป็นวาทยากรผู้ช่วยของวงบอร์นมัทซิมโฟนีออร์เคสตรา ต่อมาในปี 1977 เขาได้เป็นวาทยากรผู้ช่วยของวงรอยัลลิเวอร์พูลฟิลฮาร์โมนิก และในปี 1980 เขาก็ได้เป็นวาทยากรเอกประจำวงซิมโฟนีออร์เคสตราเมืองเบอร์มิงแฮม (CBSO)
ฟุตบอลชิงแชมป์เอเชียใต้

ฟุตบอลชิงแชมป์เอเชียใต้ หรือ เอสเอเอฟเอฟ แชมเปียนชิป, หรือตามชื่อผู้สนับสนุน เอสเอเอฟเอฟ ซูซูกิ คัพ , เป็นการแข่งขันฟุตบอลชายทีมชาติในกลุ่มประเทศในทวีปเอเชียทางตอนใต้ อยู่ภายใต้การดูแลของ สหพันธ์ฟุตบอลเอเชียใต้ แข่งขันครั้งแรกในปี ค.ศ. 1993 (โดยใช้ชื่อ "เอสเอเอฟเอฟ โกลด์คัพ") มีทีมแข่งขันทั้งสิ้น 8 ทีม
ผลการแข่งขัน.
1ใช้การแข่งขันโดยตารางคะแนน
2เลิกมีการชิงอันดับที่ 3 ตั้งแต่ปี ค.ศ. 2005
ตารางคะแนนรวมทั้งหมด.
ณ ปี 2015
บันทึก.
<templatestyles src="Reflist/styles.css" />
ปฏิบัติการโททอลไลซ์

ปฏิบัติการโททอลไลซ์ (ยังเรียกอีกอย่างหนึ่งว่า ปฏิบัติการโททาไลซ์ในแหล่งข่าวอังกฤษ) เป็นการรุกที่เปิดฉากโดยทหารฝ่ายสัมพันธมิตรในกองทัพแคนาดาที่หนึ่งในช่วงขั้นตอนสุดท้ายของปฏิบัติการโอเวอร์ลอร์ด ตั้งแต่วันที่ 8 ถึง 9 สิงหาคม ค.ศ. 1944 ความมุ่งหมายเพื่อทะลวงแนวป้องกันเยอรมันทางตอนใต้ของก็องบนปีกตะวันออกของตำแหน่งฝ่ายสัมพันธมิตรในนอร์ม็องดีและใช้ประโยชน์จากความสำเร็จเพื่อมุ่งไปทางใต้ เพื่อเข้ายึดเนินเขาทางตอนเหนือของเมืองฟาเลส์ เป้าหมายคือการทำลายแนวรบเยอรมันและป้องกันไม่ให้ล่าถอยของกองกำลังเยอรมันที่ต่อสู้รบกองทัพฝ่ายสัมพันธมิตรที่แผ่ขยายทางด้านตะวันตก การรบครั้งนี้ได้ถือว่าเป็นปฏิบัติการเปิดตัวของกองทัพแคนาดาที่ 1 ซึ่งได้เคลื่อนทัพ เมื่อ 23 กรกฎาคม
ในชั่วโมงแรกของ 8 สิงหาคม ค.ศ. 1944 กองทัพน้อยแคนาดาที่ 2 ได้เปิดฉากการโจมตีที่ใช้ทหารราบยานยนต์ พวกเขาได้ทะลวงผ่านแนวรบเยอรมันและเข้ายึดตำแหน่งสำคัญที่ลึกในการป้องกันของเยอรมัน ด้วยจุดมุ่งหมายของสองกองพลยานเกราะที่มาสดใหม่ๆที่จะโจมตีได้อย่างต่อเนื่อง แต่ด้วยความลังเลบางอย่างโดยทั้งสองกองพลนั้นขาดประสบการณ์และยานเกราะเยอรมันได้โจมตีตอบโต้กลับทำให้การรุกรานนั้นชะลอลง การรุกคืบได้เพียง 9 ไมล์ (14 กิโลเมตร) ฝ่ายสัมพันธมิตรได้หยุดลงเพียง 7 ไมล์ (11 กิโลเมตร) ทางตอนเหนือของฟาเลส์และถูกบังคับให้เตรียมการโจมตีใหม่
วิลลี ไฟ

วิลลี "วิลเฮ็ล์ม" ไฟ (25 กันยายน ค.ศ. 1918 – 29 เมษายน ค.ศ. 2002) เป็นชตันดาร์เทินยุงเคอร์ในหน่วยวัฟเฟิน-เอ็สเอ็สในช่วงสงครามโลกครั้งที่สอง เขาได้รับการปูนบำเหน็จด้วยกางเขนเหล็กกางเขนอัศวิน ซึ่งปูนบำเหน็จครั้งนี้เป็นการยอมรับในความกล้าหาญในสมรภูมิรบหรือความเป็นผู้นำทางทหารที่ประสบความสำเร็จโดยนาซีเยอรมนีในช่วงสงครามโลกครั้งที่สอง เขาได้รับการยกย่องว่าเป็น "เสือรถถัง" (Tiger Ace) สำหรับการทำลายรถถังฝ่ายข้าศึกไป 80 กว่าคันในช่วงสงคราม
ภายหลังสงคราม เขาได้ทำหน้าที่ในบุนเดิสแวร์และเขียนหนังสือเกี่ยวกับการสงครามยานเกราะ
เจ้าหญิงอายะฮ์ บินต์ ฟัยศ็อล

เจ้าหญิงอายะฮ์ บินต์ ฟัยศ็อล (ประสูติวันที่ 11 กุมภาพันธ์ ค.ศ. 1990) เป็นพระราชธิดาในเจ้าชายฟัยศ็อล บิน ฮุซัยน์กับเจ้าหญิงอาลิยะฮ์ และเป็นพระราชนัดดาในสมเด็จพระราชาธิบดีอับดุลลอฮ์ที่ 2 แห่งจอร์แดน พระองค์เป็นพระราชธิดาองค์โตในบรรดาพระราชโอรสธิดาของเจ้าชายฟัยศ็อล
เจ้าหญิงอายะฮ์อภิเษกสมรสกับมุฮัมมัด เฏาะลาล ฮะละวานี ในวันที่ 22 พฤษภาคม ค.ศ. 2014 ที่อัมมาน ประเทศจอร์แดน ต่อหน้าพระบรมวงศานุวงศ์ ในวันที่ 2 พฤษภาคม ค.ศ. 2016 พระองค์ประสูติพระราชธิดานามว่า ร็อยยะฮ์ และวันที่ 19 ตุลาคม ค.ศ. 2019 พระองค์ประสูติพระราชธิดาองค์ที่ 2 นามว่า นัสมะฮ์
เจ้าชายอุมัร บิน ฟัยศ็อล

เจ้าชายอุมัร บิน ฟัยศ็อล  ประสูติเมื่อวันที่ 22 ตุลาคม 2536 ณ อัมมาน จอร์แดน เป็นพระโอรสพระองค์ที่ 2 และพระองค์แรกใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงอยู่ในลำดับที่ 4 ในการสืบราชบัลลังก์จอร์แดน
เจ้าหญิงซาเราะฮ์ บินต์ ฟัยศ็อล

เจ้าหญิงซาเราะฮ์ บินต์ ฟัยศ็อล  ประสูติเมื่อวันที่ 27 มีนาคม 2540 ณ อัมมาน จอร์แดน เป็นพระธิดาพระองค์ที่ 3 และพระองค์ที่ 2 ใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงมีพระขนิษฐาฝาแฝดคือ เจ้าหญิงอาอิชะฮ์ บินต์ ไฟซาห์ ปัจจุบันทรงศึกษาใน โรงเรียนอัมมาน บัคคาลัวเลส เช่นเดียวกับพระขินษฐา
ยูโรเปียนคัพ ฤดูกาล 1973–74

ยูโรเปียนคัพ ฤดูกาล 1973–74  ทัวร์นาเมนต์การแข่งขันฟุตบอลระดับสโมสรของยุโรปซึ่งนับเป็นการคว้าแชมป์ยูโรเปียนคัพสมัยแรกจากทั้งหมด 5 สมัยของบาเยิร์นมิวนิก
ยุซ

ยุซ (جُزْءْ‎, plural أَجْزَاءْ "ajzāʼ", หมายถึง"ตอน") เป็นหนึ่งในสามสิบตอนในการแบ่งอัลกุรอ่าน
รายละเอียด.
การแบ่งยุซไม่มีความสัมพันธ์กับความหมายของอัลกุรอ่านและทุกคนสามารถเริ่มที่ไหนก็ได้ ในช่วงยุคกลางการซื้อกุรอ่านทั้งเล่มนั้นอาจจะแพงเกินไปสำหรับคนมุสลิมส่วนใหญ่เลยต้องจัดทำการตั้งกุรอ่านที่มัสยิดเพื่อให้ผู้คนอ่านได้โดยมีการแบ่งเป็น 30 ตอน (ยุซ)  บางครั้งอาจจะใช้ในการกุรอ่านให้หมดภายในเวลา 1 เดือน – โดยเฉพาะอย่างยิ่งในช่วงเดือนรอมฎอน ภายในหนึ่งยุซแบ่งเป็นสองอะฮ์ซาบ (กลุ่ม) ในแต่ละกลุ่มแบ่งเป็นสี่ส่วน จึงทำให้ 1 ยุซแบ่งเป็น 8 ส่วน""
เจ้าหญิงอาอิชะฮ์ บินต์ ฟัยศ็อล

เจ้าหญิงอาอิชะฮ์ บินต์ ฟัยศ็อล  ประสูติเมื่อวันที่ 27 มีนาคม 2540 ณ อัมมาน จอร์แดน เป็นพระธิดาพระองค์ที่ 4 และพระองค์เล็ก ใน เจ้าชายไฟซาห์ บิน ฮุสเซน และ เจ้าหญิงอเลีย ทาบับ เป็นพระราชนัดดาใน สมเด็จพระราชาธิบดีฮุสเซนแห่งจอร์แดน และพระราชภาติยะใน สมเด็จพระราชาธิบดีอับดุลลอฮ์ที่ 2 แห่งจอร์แดน ทรงมีพระภคินีฝาแฝดคือ เจ้าหญิงซารา บินต์ ไฟซาห์ ปัจจุบันทรงศึกษาใน โรงเรียนอัมมาน บัคคาลัวเลส เช่นเดียวกับพระภคินี
เจ้าหญิงเรียม อัล-อาลี

เจ้าหญิงเรียม อัล-อาลี  ประสูติเมื่อปี พ.ศ. 2512 ณ ไคโร ประเทศอียิปต์ เป็นธิดาของ ลัคดรา บราฮิมิ อดีตรัฐมนตรีกระทรวงการต่างประเทศของ ไนจีเรีย และเป็นรองอดีตองค์การสหประชาชาติ กับ มิลา บาซิช สตรีเชื้อสาย อาร์มีเนียและโครเอเชีย โดยพระองค์ทรงถูกเลี้ยงมาใน สหราชอาณาจักร และ ไนจีเรีย แต่ทรงได้รับการศึกษาใน ฝรั่งเศส และ สหรัฐ ดังนี้
ด้านอาชีพ ก่อนหน้านี้ในอาชีพขอพระองค์ทรงทำงานที่สำนักงานสหประชาชาติของ BBC World Service , United Press International , Dubai TV, Bloomberg International, Radio Monte Carlo Moyen Orient และ CNN ลอนดอน ทั้งยังทรงเป็นผู้บริหารของคณะกรรมาธิการภาพยนตร์ - จอร์แดนตั้งแต่ 2549 ทรงเป็นผู้ก่อตั้ง Jordan Media Institute (JMI) ซึ่งเป็นองค์กรที่ไม่หวังผลกำไรซึ่งมีจุดประสงค์เพื่อสร้างศูนย์ความเป็นเลิศด้านภาษาอาหรับสำหรับการศึกษาด้านวารสารศาสตร์ด้วยหลักสูตรปริญญาโท
เสกสมรส.
เมื่อวันที่ 23 เมษายน 2547 เจ้าชายอาลี บิน ฮุสเซน ทรงเข้าพิธีเสกสมรสกับ นางสาวเรียม บราฮิมิ บุตรสาวของอดีตรัฐมนตรีกระทรวงการต่างประเทศของไนจีเรีย นางสาวเรียมได้รับพระราชทานพระอิสริยยศเป็น เจ้าหญิงเรียม อัล-อาลีแห่งจอร์แดน พระชายา พร้อมฐานันดร รอยัลไฮเนส มีพระบุตรดังนี้
รางวัลที่ได้รับการถวาย.
พระองค์ทรงได้รับการถวายรางวัลมากมาย ดังนี้
แฌลซัน มาร์ติงช์

แฌลซัน ดานี บาตัลยา มาร์ติงช์ (เกิดวันที่ 11 พฤษภาคม ค.ศ. 1995) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งปีกให้กับมอนาโกในฝรั่งเศสและทีมชาติโปรตุเกส
มาร์ติงช์เริ่มต้นอาชีพนักฟุตบอลที่สปอร์ติงลิสบอน โดยปรากฏตัวในการแข่งขัน 125 นัด และได้รับถ้วยรางวัล 2 ถ้วยในช่วงเวลา 3 ปีกับสโมสร ต่อมาใน ค.ศ. 2018 เขาได้เซ็นสัญญาเล่นให้กับอัตเลติโกเดมาดริด
ในฐานะนักฟุตบอลทีมชาติโปรตุเกสตั้งแต่ ค.ศ. 2016 มาร์ติงช์ได้เป็นตัวแทนประเทศในการแข่งขันฟีฟ่าคอนเฟเดอเรชันส์คัพ 2017 และฟุตบอลโลก 2018
ไอลย์ ออฟ ด็อกส์ เกาะเซ็ตซีโร่หมา

ไอลย์ ออฟ ด็อกส์ เกาะเซ็ตซีโร่หมา (; โรมาจิ: "Inu ga Shima"; : "Isle of Dogs"; #เปลี่ยนทาง) เป็นภาพยนตร์แอนิเมชันผู้ใหญ่อเมริกัน–เยอรมันรูปแบบสตอปโมชัน แนวดิสโทเปีย, สารคดีล้อเลียน, วิทยาศาสตร์แฟนตาซี, เสียดสีการเมือง, ถนนและโลดโผนตลก ฉายเมื่อ ค.ศ. 2018 เขียนบท, อำนวยการสร้างและกำกับภายนตร์โดย เวส แอนเดอร์สัน บรรยายโดย คอร์ตนีย์ บี. แวนซ์ ให้เสียงโดยนักแสดงนำจำนวนมาก ได้แก่ ไบรอัน แครนสตัน, โคยุ รันคิน, เอ็ดเวิร์ด นอร์ตัน, ลีฟ ชไรเบอร์, บิล เมอร์เรย์, บ็อบ บาลาบาน, เจฟฟ์ โกลด์บลุม, สการ์เลตต์ โจแฮนส์สัน, คูนิจิ โนมูระ, ทิลดา สวินตัน, เคน วาตานาเบะ, อากิระ อิโตะ, เกรตา เกอร์วิก, อากิระ ทาคายามะ, ฟรานเซส แม็คดอร์มานด์, เอฟ. เมอร์รีย์ เอบราฮัม, โยจิโระ โนดะ, ฟิชเชอร์ สตีเวนส์, มาริ นัทสึกิ, นิจิโระ มูราคามิ, โยโกะ โอโนะ, ฮาร์วีย์ ไคเทลและแฟรงก์ วูด ภาพยนตร์สร้างร่วมกันระหว่างสหรัฐและเยอรมันโดย อินเดียนเพนต์บรัช, อเมริกันเอมพิริคอลพิกเจอส์ของแอนเดอร์สัน ร่วมกับสตูดิโอบาเบลสเบิร์ก ภาพยนตร์ดำเนินเรื่องในเมืองญี่ปุ่นสมมติชื่อว่า เมกาซากิ เมื่อนายกเทศมนตรี เคนจิ โคบายาชิ ได้เนรเทศสุนัขทั้งหมดไปยังเกาะขยะ เนื่องจากโรคไข้หวัดใหญ่สุนัขระบาด อาตาริ หลานชายของโคบายาชิออกเดินทางตามหาสุนัขที่หายไปของเขา โดยได้รับความช่วยเหลือจากกลุ่มสุนัขที่นำโดยสุนัขจรจัด ชีฟ 
แอนเดอร์สันเริ่มต้นพัฒนาภาพยนตร์ในเดือนตุลาคม ค.ศ. 2015 โดยใช้แอนิเมชันแบบสตอปโมชัน ให้เสียงโดย นอร์ตัน, แครนสตันและบาลาบาน ภาพยนตร์ได้รับแรงบันดาลใจจากภาพยนตร์ของ อากิระ คูโรซาวะและฮายาโอะ มิยาซากิ รวมถึงภาพยนตร์แอนิเมชันพิเศษช่วงวันหยุดเทศกาลที่สร้างโดย แรนคิน/เบสโปรดักชันส์ ภาพยนตร์แอนิเมชันเมื่อ ค.ศ. 1982 เรื่อง "เดอะเพลกด็อก" และ "ทรามวัยกับไอ้ด่าง" ของดิสนีย์ การถ่ายทำเริ่มต้นในเดือนตุลาคม ค.ศ. 2016 ที่ 3มิลส์สตูดิโอส์ในลอนดอนตะวันออก ฟอกซ์เซิร์ชไลต์พิกเจอส์ ได้ลิขสิทธิ์การจัดจำหน่ายภาพยนตร์ทั่วโลกในเดือนธันวาคม ค.ศ. 2016 โดยมีกำหนดฉายใน ค.ศ. 2018
"ไอลย์ ออฟ ด็อกส์ เกาะเซ็ตซีโร่หมา" เป็นภาพยนตร์เปิดเทศกาลภาพยนตร์นานาชาติเบอร์ลิน ครั้งที่ 68 ซึ่งแอนเดอร์สันได้รับรางวัลหมีเงิน สาขาผู้กำกับยอดเยี่ยม ภาพยนตร์ฉายแบบจำกัดในสหรัฐเมื่อ 23 มีนาคม ค.ศ. 2018 โดยฟอกซ์เซิร์ชไลต์ และฉายทั่วประเทศเมื่อ 13 เมษายน ภาพยนตร์ทำเงินทั่วโลกมากกว่า 64 ล้านดอลลาร์สหรัฐ ได้รับคำชื่นชมในด้านงานสร้างแอนิเมชัน, เนื้อเรื่อง, ดนตรีประกอบและความตลกหน้าตาย ภาพยนตร์ได้รับการเสนอชื่อเข้าชิงสองรางวัลในงานประกาศผลรางวัลออสการ์ ครั้งที่ 91 สาขาภาพยนตร์แอนิเมชันยอดเยี่ยมและดนตรีประกอบยอดเยี่ยม
ในภาพยนตร์ ไม่มีการแปลบทสนทนาภาษาญี่ปุ่นที่พูดโดยตัวละครที่เป็นมนุษย์ ยกเว้นผ่านล่ามหรือคำบรรยายเป็นครั้งคราว
มัสยิดตะโละมาเนาะ

มัสยิดตะโละมาเนาะ  หรือ มัสยิดวาดีลฮูเซ็น  เป็นศาสนสถานในศาสนาอิสลามแห่งหนึ่ง ตั้งอยู่หมู่ 1 บ้านตะโละมาเนาะ ตำบลลุโบะสาวอ อำเภอบาเจาะ จังหวัดนราธิวาส บริเวณเชิงเขาบูโด มัสยิดแห่งนี้สร้างด้วยเครื่องไม้ดั้งเดิมที่มีความงดงามและเก่าแก่แห่งหนึ่งของโลกมลายู  ภายในเป็นที่เก็บรักษาพระคัมภีร์อัลกุรอานซึ่งเขียนด้วยลายมือของวันฮุซเซน อัซซานาวี อิหม่ามคนแรกของมัสยิด และยังเป็นมัสยิดที่มีสถาปัตยกรรมผสมผสานกันระหว่างมลายู ไทย และจีน
ศัพทมูลวิทยา.
ชื่อมัสยิดตะโละมาเนาะ มาจากคำมลายูว่า "ตะโละ"  แปลว่าอ่าว กับคำว่า "มาเนาะ"  ซึ่งเป็นชื่อพรรณไม้ท้องถิ่นชนิดหนึ่ง มีมากริมลำธารใกล้มัสยิด จึงมีความหมายว่า "บริเวณที่มีต้นมาเนาะ" แต่บางแห่งก็ว่า "มาเนาะ" เป็นคำมลายูเก่า แปลว่านกหรือไก่ก็มี
ส่วนชื่อมัสยิดวาดีลฮูเซ็น ตั้งตามนามของวันฮุซเซน อัซซานาวี
ประวัติ.
ที่ตั้งของหมู่บ้านตะโละมาเนาะในอดีตเป็นป่าสมบูรณ์ ต่อมาวันฮุซเซน อัซซานาวี  นักการศาสนาอิสลามจากหมู่บ้านสะนอ (ปัจจุบันคืออำเภอยะรัง จังหวัดปัตตานี) และภรรยาคืออุมมีกัลซุม  หญิงชาวบ้านม่วงหวาน (ปัจจุบันคืออำเภอมายอ จังหวัดปัตตานี) พร้อมผู้ติดตามจำนวนหนึ่งหนีภัยสงครามระหว่างสยามและปัตตานี บางแห่งก็ว่าโยกย้ายถิ่นฐานจากคำสั่งของเจ้าเมืองสลินดงบายู (เมืองสายบุรี) ไปตั้งถิ่นฐาน ณ บริเวณเชิงเขาบูโด
กล่าวกันว่าวันฮุซเซนเป็นนักการศาสนาที่ยอดเยี่ยม สามารถท่องจำพระคัมภีร์อัลกุรอานได้อย่างลึกซึ้งทั้งเล่ม รวมทั้งผลิตนักปราชญ์ทางศาสนาได้จำนวนมาก มีดำริให้สร้างมัสยิดสำหรับปฏิบัติศาสนกิจ จึงสร้างมัสยิดจากวัสดุที่มีอยู่ในท้องถิ่นคือไม้ตะเคียน ซึ่งมีมากในป่าบูโด และใช้เครื่องมือท้องถิ่น โดยมีหะยีซายฮู ครูสอนศาสนาเป็นผู้ก่อสร้าง และแซมะเป็นนายช่าง
สถาปัตยกรรม.
มัสยิดตะโละมาเนาะสร้างด้วยไม้ตะเคียนที่มีอยู่มากในป่าบูโด อาคารแบ่งเป็นสองหลังติดกัน มีเสาไม้ 26 ต้น เสามีลักษณะเป็นสี่เหลี่ยมขนาด 10x10 นิ้ว พื้นหนา 2 นิ้ว สร้างด้วยศิลปะมลายู ไทย และจีน มีหลังคาทรงจั่ว ปลายปั้นลมเป็นแบบมลายูตรังกานู มีผนังฝาลูกฟัก และยกใต้ถุนสูง ใช้การสลักไม้แทนตะปู ใช้บือจือตา (เครื่องมือคล้ายขวาน บ้างเรียกขวานเล็ก) สำหรับตัดไม้ ใช้บันลีโยง (ลิ่ม) เพื่อผ่าไม้ และใช้บายิ (เครื่องมือคล้ายจอบ) ถากไม้ตะเคียนให้เรียบ แต่เดิมหลังคามุงด้วยจาก แต่ต่อมาได้เปลี่ยนไปมุงหลังคาด้วยกระเบื้องซึ่งทำจากอิฐสงขลา
ราชรัตน์

ราชรัตน์ (ชื่อวิทยาศาสตร์: "Syzygium sirindhorniae" Chantar., Suksathan & Wongnak) เป็นพรรณไม้ชนิดใหม่ของโลกในวงศ์ชมพู่ (Myrtaceae) ค้นพบในปี พ.ศ. 2559 ที่มีอยู่แห่งเดียวในโลก จัดเป็นพืชถิ่นเดียวของไทย สำรวจพบบนภูเขาสูงกว่า 1,700 เมตร จากระดับน้ำทะเล ในจังหวัดเชียงใหม่ จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย ดร.ปิยเกษตร สุขสถาน รักษาการ รองผู้อำนวยการ องค์การสวนพฤกษศาสตร์ (ในขณะสำรวจพบ) และนายเมธี วงศ์หนัก นักพฤกษภูมิศาสตร์ องค์การสวนพฤกษศาสตร์ (อ.ส.พ.)และได้ความร่วมมือจาก ศ.ดร.ประนอม จันทรโณทัย ผู้เชี่ยวชาญพืชวงศ์ชมพู่ ภาควิชาชีววิทยา คณะวิทยาศาสตร์ มหาวิทยาลัยขอนแก่น เป็นผู้ตรวจสอบและร่วมตีพิมพ์เป็นพรรณไม้ชนิดใหม่ของโลก เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยทรงพระกรุณาโปรดเกล้าฯ พระราชทานชื่อเรียกพรรณไม้ในภาษาไทยว่า "ราชรัตน์"
ลักษณะทางพฤกษศาสตร์.
เป็นพืชหายากถิ่นเดียว มีลักษณะเป็นไม้พุ่มกึ่งไม้ต้นขนาดเล็ก 
ใบ เรียงตรงข้ามสลับตั้งฉาก รูปไข่แกมหอก เนื้อใบหนาแข็ง เส้นใบเด่นชัด 
ช่อดอก ออกเป็นกระจุกที่ปลายยอด 5 - 17 ดอก แต่ละดอกมีเกสรเพศผู้จำนวนมาก
เกสรเพศผู้ มีจำนวนมากทำให้เมื่อดอกบานพร้อมกันจะสวยงามมากมีลักษณะคล้ายพู่ไหมสีขาว ที่ถูกมัดรวมเข้าด้วยกันเป็นรูปครึ่งทรงกลม มีเส้นผ่าศูนย์กลางราว 20 เซนติเมตร 
ผล ทรงกลมมีเปลือกหนา เมื่อสุกมีสีม่วงแต่รับประทานไม่ได้เพราะไม่มีเนื้อนุ่มเหมือนชมพู่ทั่วไป
การตีพิมพ์ในวารสารเพื่อยืนยันพันธุ์พืชชนิดใหม่ที่พบ.
ได้ตีพิมพ์ในวารสาร Phytotaxa ฉบับที่ 289(2) ในเดือนธันวาคม 2559 การตีพิมพ์ในวารสารเพื่อยืนยัน พืชพันธุ์ใหม่ของโลก เพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์ชมพู่ (Myrtaceae) ปัจจุบันองค์การสวนพฤกษศาสตร์ กำลังเร่งดำเนินการศึกษาวิธีการเพาะขยายพันธุ์พืชหายากถิ่นเดียวชนิดนี้ไว้ เพื่อการอนุรักษ์ให้คงอยู่อย่างยั่งยืน ดำรงไว้ซึ่งความหลากหลายทางชีวภาพของประเทศสืบไป
รักตะนิล

รักตะนิล (ชื่อวิทยาศาสตร์: "Peperomia sirindhorniae" Suwanph. & Chantar.) เป็นพรรณไม้ในสกุลผักกะสัง ค้นพบในปี พ.ศ. 2559 ที่มีอยู่แห่งเดียวในโลกเป็นพืชถิ่นเดียวของไทย สำรวจพบบนยอดเขาหินปูนใน จังหวัดเลย จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย ผศ.ดร. เฉลิมพล สุวรรณภักดี อาจารย์ จากภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า “รักตะนิล” มีความหมายว่า เขียว แดง
ลักษณะทางพฤกษศาสตร์.
เป็นพืชในสกุลผักกะสัง
การตีพิมพ์.
ได้ตีพิมพ์ในวารสาร Kew Bulletin การตีพิมพ์ในวารสารเพื่อยืนยัน พืชพันธุ์ใหม่ของโลก เพื่อนำไปใช้ใน การอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์พริกไทย (Piperaceae)
คุณจิ้งจอกจอมแสบ

คุณจิ้งจอกจอมแสบ  เป็นภาพยนตร์แอนิเมชันเทคนิกสตอปโมชันจากประเทศสหรัฐอเมริกา ออกฉายเมื่อ ค.ศ. 2009 ดัดแปลงจากนวนิยายสำหรับเด็กปี 1970 เรื่อง "Fantastic Mr. Fox" เขียนโดย โรอาลด์ ดาห์ล เป็นเรื่องของจิ้งจอกตนหนึ่งที่ต้องไปขโมยอาหารจากชาวนาใจร้ายสามคนทุกคืน ชาวนาเหล่านี้เหลือทนกับการถูกจิ้งจอกขโมยอาหารจึงพยายามฆ่าจิ้งจอกเสียด้วยวิธีต่างๆ
เทพมาศ

เทพมาศ (ชื่อวิทยาศาสตร์: "Flemingia sirindhorniae" Mattapha, Chantar. & Suddee) เป็นพรรณไม้ในวงศ์ถั่ว(Fabaceae) ค้นพบในปี พ.ศ. 2560 ที่มีอยู่แห่งเดียวในโลกเป็นพืชถิ่นเดียวของไทย สำรวจพบที่เขาหินปูนที่ความสูง 900 เมตร ที่ดอยหัวหมด อำเภออุ้มผาง จังหวัดตาก จัดเป็นพืชหายาก (rare plants) และเป็นพืชถิ่นเดียว (endemic plants) ของประเทศไทย ค้นพบโดย นายสมราน สุดดี นักวิทยาศาสตร์ชำนาญการพิเศษ สำนักหอพรรณไม้ สำนักวิจัยการอนุรักษ์ป่าไม้และพันธุ์พืช กรมอุทยานแห่งชาติ สัตว์ป่าและพันธุ์พืช กระทรวงทรัพยากรธรรมชาติและสิ่งแวดล้อม ได้รับการตีพิมพ์ในวารสาร Thai Journal of Botany 9(1): 8. 2017.
ลักษณะทางพฤกษศาสตร์.
เป็นพืชวงศ์ถั่ว
ใบโดยใบที่มีลักษณะเป็นเลข 1-3 ถึงขนาดที่มีลักษณะเป็นเส้นฐานอยู่บนมาตรฐานของกลีบดอกซึ่งยาวกว่ากลีบเลี้ยงและโดยการใส่แผ่นดอกไม้รูปวงกลม
เทพมาศ สำรวจพบโดย นายสมราน สุดดี นักวิทยาศาสตร์ชำนาญการพิเศษ สำนักหอพรรณไม้ สำนักวิจัยการอนุรักษ์ป่าไม้และพันธุ์พืช กรมอุทยานแห่งชาติ สัตว์ป่าและพันธุ์พืช (ในขณะสำรวจพบ) และได้ขอพระบรมราชานุญาตตั้งชื่อเป็นพรรณไม้ในพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อีกทั้งยังทรงพระกรุณาโปรดเกล้าฯ พระราชทานชื่อเป็นภาษาไทยว่า "เทพมาศ"
เจ้าหญิงฟาร์ยา อัล-มูฮัมหมัด

เจ้าหญิงฟาร์ยา อัล-มูฮัมหมัด  ประสูติ ณ ปี พ.ศ. 2488 ณ เยรูซาเลม เป็นธิดาของนาย ฟาริด มาห์มูด อัลชาอิด และ นางฟาริด ฟาร์ฮูม อัลซาอิด ซึ่งพระบิดาของพระองค์เป็นผู้นำทางการเมืองซึ่งทำหน้าที่เป็นรัฐมนตรีในรัฐบาลและเป็นสมาชิกรัฐสภาในวุฒิสภาในจอร์แดน ส่วนพระมารดาของพระองค์เป็นประธานสมาคมเสี้ยววงเดือนแดงในฝั่งตะวันตก ด้านการศึกษา ทรงจบจากวิทยาลัยบริซิต ทรงเรียนเป็นเวลาสองปีที่วิทยาลัยอเมริกันสตรีใน เบรุต ก่อนที่จะเสกสมรส ทรงเริ่มศึกษาและได้รับปริญญาตรีจากมหาวิทยาลัยโคลัมเบียในปี 2542 
นางสาวฟาร์ยา อัลซาอิด ได้เสกสมรสกับ เจ้าชายมูฮัมหมัด บิน เฏาะลาล พระราชโอรสใน สมเด็จพระเจ้าเฏาะลาลแห่งจอร์แดน รับพระราชทานพระอิสริยยศที่ เจ้าหญิงฟาร์ยา อัล-มูฮัมหมัดแห่งจอร์แดน พระชายา พร้อมฐานันดร รอยัลไฮเนส มีพระโอรส 2 พระองค์คือ
ภายหลังทรงหย่าจากพระสวามีในปี 2521 แต่ยังทรงพระยศเหมือนเดิม แต่ไม่มีฐานันดรรอยัลไฮนีสนำหน้าพระนาม ทรงงานในด้านต่างๆ ในฐานะพระราชวงศ์แห่งจอร์แดน ชาวจอร์แดนส่วนมากนั้นมีความคิดเห็นเกี่ยวกับพระองค์ในแง่บวก ทรงเป็นกันเองและมีพระจริยวัตรที่งดงาม ไม่ถือพระองค์ ทรงทักทายประชาชนทุกครั้งที่ทรงปฏิบัติพระกรณียากิจ ทรงมีคุณธรรมในการทรงงานทุกครั้ง 
ในปี 2524 สมเด็จพระราชาธิบดีฮุสเซนแห่งจอร์แดน ทรงมีพระบรมราชโองการโปรดเกล้าโปรดกระหม่อม พระราชทานฐานันดร รอยัลไฮนีส คืนแก่เจ้าหญิงฟาร์ยา อัล-มูฮัมหมัด ในฐานะทรงงานด้วยความอดทนและเป็นที่พอพระราชหฤหทัย
พระกรณียากิจ.
พระองค์ได้รับแต่งตั้งให้เป็นทูตสันถวไมตรีของยูเนสโกในปีพ.ศ. 2535 สามปีต่อมาในปี 2538 ทรงได้รับการแต่งตั้งเป็นที่ปรึกษาพิเศษของอธิบดียูเนสโก ทรงงานด้านหลักในโครงการเพื่อการคุ้มครองมรดกโลกและการศึกษา ส่วนพระกรณียากิจในจอร์แดนั้น พระองค์ทรงงานด้านการสงเคราะห์ในค่ายผู้ลี้ภัย ทรงงานการแปลหนังสือจากภาษาจอร์แดนเป็นภาษาเบดูให้กับชนเผ่าเบดูอินเผ่าเร่ร่อน ทั้งยังทรงเป็นประธานสมาคมการวางแผนครอบครัวแห่งจอร์แดนด้วย
พระองค์ทรงเปิดมูลนิธิความหวังนานาชาติภายใตเความร่วมมืองขององค์การยูเนสโกเมื่อปี พ.ศ. 2537 เพื่อประโยชน์เด็กไร้ที่อยู่อาศัยในจอร์แดน
เอ็นบีซียูนิเวอร์แซล

บริษัท เอ็นบีซียูนิเวอร์แซล มีเดีย จำกัด  เป็นบริษัทข้ามชาติสัญชาติอเมริกันในด้านการผลิตสื่อ มีคอมคาสต์เป็นเจ้าของบริษัท มีสำนักงานใหญ่อยู่ที่อาคารคอมคาสต์ ชั้น 30 ร็อกเกอะเฟลเลอร์พลาซ่า ใจกลางเมืองแมนฮัตตัน นครนิวยอร์ก เป็นหนึ่งในสองบริษัทที่สืบทอดมาจากเอ็มซีเอ โดยอีกบริษัทหนึ่งคือ วีว็องดี ที่บริหารงานยูนิเวอร์แซลมิวสิกกรุป
เอ็นบีซียูนิเวอร์แซลมีส่วนเกี่ยวข้องหลักในวงการสื่อและความบันเทิงภายใต้หน่วยงานที่สำคัญที่สุดคือบริษัทแพร่สัญญาณแห่งชาติ (เอ็นบีซี) หนึ่งในสามสถานีโทรทัศน์ยักษ์ใหญ่ของสหรัฐ และสตูดิโอฟิล์มของยูนิเวอร์แซลสตูดิโอส์ นอกจากนี้ยังมีบทบาทสำคัญในการออกอากาศที่ผ่านคุณสมบัติทั้งในประเทศและระหว่างประเทศ รวมทั้งทางภาคพื้นดินและการจ่ายค่าเช่าผ่านทางโทรทัศน์ และเอ็นบีซียูนิเวอร์แซลยังเป็นผู้ดำเนินธุรกิจสวนสนุกรายใหญ่อันดับ 3 ของโลก โดยมียูนิเวอร์แซลพาร์กแอนด์รีสอร์ตเป็นผู้จัดการในส่วนนี้
เอ็นบีซียูนิเวอร์แซลก่อตั้งขึ้นเมื่อปี ค.ศ. 2004 เกิดจากการควบรวมกิจการของเจเนอรัลอิเล็กทริกในเครือของเอ็นบีซี กับวีว็องดียูนิเวอร์แซล ผู้ผลิตภาพยนตร์และสื่อโทรทัศน์ในเครือวีว็องดียูนิเวอร์แซลเอ็นเตอร์เทนเมนท์ หลังจากที่เจเนอรัลอิเล็กทริกเข้าซื้อหุ้น 80% ของบริษัทย่อย ทำให้วีว็องดีถือหุ้น 20% ของบริษัทใหม่ ในปี ค.ศ. 2011 คอมคาสต์ เข้าซื้อหุ้น 51% และด้วยเหตุนี้จึงมีการปรับปรุงการบริหารงานของเอ็นบีซียูนิเวอร์แซลใหม่ โดยคอมคาสต์ซื้อหุ้นจากเจเนอรัลอิเล็กทริก ในขณะที่เจเนอรัลอิเล็กทริกซื้อหุ้นจากวีว็องดี และตั้งแต่ปี ค.ศ. 2013 คอมคาสต์ซึ่งซื้อหุ้นของเจเนอรัลอิเล็กทริกก็ได้เป็นเจ้าของเอ็นบีซียูนิเวอร์แซลทั้งหมด
เอฟเอคอมมิวนิตีชีลด์ 2018

การแข่งขันฟุตบอลเอฟเอคอมมิวนิตีชีลด์ 2018 จัดมาเป็นครั้งที่ 96 ของ เอฟเอคอมมิวนิตีชีลด์ เป็นการแข่งขันฟุตบอลประจำปีโดยทีมที่ผ่านเข้ามาเล่นนั้นคือ แชมป์พรีเมียร์ลีก ฤดูกาล 2017–18 คือ แมนเชสเตอร์ซิตี แข่งขันกับแชมป์เอฟเอคัพ ฤดูกาล 2017–18 เชลซี โดยการแข่งขันถูกจัดขึ้นในวันที่ 5 สิงหาคม ค.ศ. 2018 ณ สนามกีฬาเวมบลีย์ เริ่มเวลาคิกออฟ บ่ายสามโมงตามเวลาประเทศอังกฤษและการถ่ายทอดสดให้ชมผ่านทางช่อง BT Sport.
ภูมิหลัง.
นี่เป็นแมตช์อย่างเป็นทางการครั้งแรกของ เมาริซิโอ ซาร์รี ในความรับผิดชอบทีมเชลซีและอีกฟากฝั่งหนึ่งนั้นถือเป็นการเข้าชิงชนะเลิศถ้วยใบที่สองของ แป็ป กวาร์ดิออลา ในฐานะผู้จัดการทีมแมนเชสเตอร์ซิตี หลังจากที่พวกเขาชนะ อีเอฟแอลคัพ 2018 นัดชิงชนะเลิศ โดยสามารถเอาชนะ อาร์เซนอล (นัดนั้นอาร์เซนอลคุมทีมโดย อาร์แซน แวงแกร์) 3–0 ที่สนามกีฬาเวมบลีย์.
เชลซีมองหาที่จะคว้าชัยชนะเอฟเอคอมมิวนิตีชีลด์ให้ได้เป็นครั้งแรกนับตั้งแต่ปี ค.ศ. 2009 เมื่อพวกเขาเอาชนะ แมนเชสเตอร์ยูไนเต็ด 4–1 ในการดวลลูกโทษ. พวกเขาเคยพลาดที่จะเก็บฃัยชนะในการลงสนามสี่ครั้งล่าสุดในรายการนี้. อย่างไรก็ตาม, แมนเชสเตอร์ซิตี เคยชนะพวกเขาสองนัดล่าสุดที่เวมบลีย์, ทั้งสองนัดในฤดูกาล 2017–18 – เอาชนะ ทอตนัม ฮอตสเปอร์ 3–1 ในเดือนเมษายนและอาร์เซนอล 3–0 ในอีเอฟแอลคัพ นัดชิงชนะเลิศในเดือนกุมภาพันธ์, พวกเขาไม่เคยเอาชนะสามนัดติดต่อกันที่เวมบลีย์นับตั้งแต่เดือนมีนาคม ค.ศ. 1970.
ทั้งสองฝ่ายเคยเผชิญหน้ากันมาแล้วหนึ่งครั้งในคอมมิวนิตีชีลด์ครั้งเดียวเมื่อครั้งก่อนหน้านี้, ใน 2012, แมตช์นั้นได้รับชัยชนะ 3–2 โดยแมนเชสเตอร์ซิตี.
แมตช์.
รายละเอียด.
<onlyinclude></onlyinclude>
มาสเตอร์เชฟจูเนียร์ไทยแลนด์

มาสเตอร์เชฟจูเนียร์ไทยแลนด์ เป็นรายการเรียลลิตีโชว์แข่งขันทำอาหารภาคแยกของมาสเตอร์เชฟไทยแลนด์ สำหรับเด็กอายุ 8–13 ปี โดยบริษัท เฮลิโคเนีย เอช กรุ๊ป จำกัด ซื้อลิขสิทธิ์จากกลุ่มเอนเดโมลชายน์ (ปัจจุบันกลุ่มแบนิเจย์) มาผลิตในรูปแบบของประเทศไทย เริ่มออกอากาศครั้งแรกในเดือนสิงหาคม พ.ศ. 2561 ทางช่อง 7HD ดำเนินรายการโดยปิยธิดา มิตรธีรโรจน์ (คุณป๊อก) และมีคณะกรรมการในการตัดสินคือ หม่อมหลวงภาสันต์ สวัสดิวัตน์ (อิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน)
รูปแบบรายการ.
รอบคัดเลือกรอบแรก.
ในรอบนี้จะเป็นการทดสอบทักษะพื้นฐานในการทำอาหาร โดยจะมีการคัดเลือกผู้เข้าแข่งขันจำนวนหนึ่งเพื่อเข้าสู่การแข่งขันในรอบต่อไป และในรอบต่อไปจะให้ผู้เข้าแข่งขันทำอาหาร 1 จาน โดยที่ทางรายการจะกำหนดวัตถุดิบหลักและระยะเวลาในการทำอาหารให้ผู้เข้าแข่งขัน และผู้เข้าแข่งขันสามารถเลือกวัตถุดิบอื่นเพื่อใช้ประกอบอาหารได้ภายในเวลา 3 นาที หลังจากนั้นกรรมการจะตัดสินและประกาศผู้เข้าแข่งขันที่จะได้ผ่านเข้าสู่การแข่งขันรอบต่อไปที่มาสเตอร์เชฟคิทเชน (ใช้เฉพาะฤดูกาลที่ 1) 
รอบกล่องปริศนา.
ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนา และวัตถุดิบพื้นฐานที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ 
รอบทดสอบความคิดสร้างสรรค์.
ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 นาทีจาก ซุปเปอร์มาเก็ตของมาสเตอร์เชฟ ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบทีมชาเลนจ์ ต่อไป ส่วนผู้เข้าแข่งขันที่ทำอาหารได้แย่ที่สุดจะต้องออกจากการแข่งขัน
รอบทดสอบทักษะทางด้านอาหาร.
ผุ้เข้าแข่งขันจะต้องทำการทดสอบทางด้านอาหาร ที่เป็นพื้นฐานของการเป็นเชฟที่แตกต่างกันออกไป ทีมใดที่มีทักษะทางด้านอาหารที่ดีกว่า คนๆนั้นจะได้รับสิทธิพิเศษแตกต่างกันออกไปในแต่ละรอบทันที
รอบการแข่งขันแบบทีม.
ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์ จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมา โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำ อีกครั้งเพื่อหาผู้เข้าแข่งขันที่ต้องออกจากการแข่งขันต่อไป
รอบทดสอบความละเอียดและแม่นยำ.
ทีมที่แพ้ในรอบทีมชาเลนจ์ จะต้องมาแข่งขันในรอบทดสอบความละเอียดและแม่นยำอีกครั้ง เพื่อคัดหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบทีมชาเลนจ์ สามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไป โดยไม่ต้องแข่งขันในรอบรอบทดสอบความละเอียดและแม่นยำ
เฌโรม ตอมา

เฌโรม เซดริก ตอมา  นักมวยสากลสมัครเล่นชาวฝรั่งเศส เกิดเมื่อ 20 มกราคม พ.ศ. 2522 ที่ ประเทศฝรั่งเศส ติดทีมชาติฝรั่งเศสเข้าแข่งขันกีฬาโอลิมปิก 3 ครั้ง ครั้งแรก โอลิมปิก พ.ศ. 2543 ที่ซิดนีย์ ออสเตรเลียในรุ่นฟลายเวต รอบแรก ชนะเอิร์ล วิลต์เชอร์ จากออสเตรเลีย เมื่อ 19 กันยายน รอบสอง ชนะอาร์เอสซี ดรีซา ตูร์ จากบูร์กินาฟาโซ ยก 2 เมื่อ 24 กันยายน รอบก่อนรองชนะเลิศ ชนะโฮเซ นาวาร์โร จากสหรัฐ เมื่อ 27 กันยายน รอบรองชนะเลิศ แพ้โบลัต ฌูว์มาดีย์โลฟ จากคาซัคสถาน เมื่อ 29 กันยายน ได้เหรียญทองแดง 
ตอมาติดทีมชาติฝรั่งเศสเข้าแข่งขันโอลิมปิก พ.ศ. 2547 ที่เอเธนส์ ประเทศกรีซ ในรุ่นฟลายเวต รอบแรก ชนะอขิล กุมาร จากอินเดีย เมื่อ 17 สิงหาคม รอบสอง ชนะฮวน การ์โลส ปายาโน จากสาธารณรัฐโดมินิกัน เมื่อ 21 สิงหาคม รอบก่อนรองชนะเลิศ ชนะเทอลัชบอย ดอนียอรอฟ จากอุซเบกิสถาน เมื่อ 25 สิงหาคม รอบรองชนะเลิศ ชนะฟูอัด อัสลานอฟ จากอาเซอร์ไบจาน เมื่อ 27 สิงหาคม รอบชิงชนะเลิศ แพ้ยูริออร์กิส กัมโบอา จากคิวบา เมื่อ 28 สิงหาคม ได้เหรียญเงิน ต่อมา ตอมาเข้าแข่งขันโอลิมปิก พ.ศ. 2551 ที่ปักกิ่ง ประเทศจีน รอบแรก แพ้ฮวน การ์โลส ปายาโน จากสาธารณรัฐโดมินิกัน เมื่อ 12 สิงหาคม ไม่ได้เหรียญรางวัล
ตอมาขึ้นชกมวยสากลอาชีพใน พ.ศ. 2551 และได้ครองแชมป์ดับเบิลยูบีซีเมดิเตอร์เรเนียน รุ่นแบนตัมเวต เมื่อ พ.ศ. 2553 และแขวนนวมไปใน พ.ศ. 2555 โดยไม่มีโอกาสได้ชิงแชมป์โลก
นิค ฟิวรี จูเนียร์

นิโคลัส โจเซฟ "นิค" ฟิวรี จูเนียร์  เดิมรู้จักกันในชื่อ มาร์คัส จอห์นสัน  เป็นตัวละครหนังสือการ์ตูนที่ปรากฏในหนังสือที่ตีพิมพ์โดยมาร์เวลคอมิกส์ เขาเป็นหนึ่งในลูกชายที่ไม่ทราบจำนวนของนิค ฟิวรี ผู้เป็นทั้งอดีตฮีโร่ในกองทัพบกสหรัฐ, สุดยอดสายลับ และภายหลังเป็นผู้บัญชาการหน่วยข่าวกรองชีลด์
พลังและความสามารถ.
แรกเริ่มเดิมที มาร์คัสดูเหมือนจะไม่มีคุณสมบัติที่เหนือมนุษย์ แต่เป็นการปรับสภาพร่างกายจากช่วงเวลาของเขาเมื่อครั้งอยู่กับหน่วยจู่โจมกองทัพบกสหรัฐ มาร์คัสได้รับการถ่ายทอดอินฟินีตีฟอร์มูลาจากพ่อเมื่อแรกเกิด ส่งผลให้มีการชะลอกระบวนการชรา, เร่งเวลาในการรักษาตัว และทำให้เขามีความสามารถทางกายภาพของมนุษย์สูงสุด
การตอบรับ.
ปฏิกิริยาโดยแฟนหนังสือการ์ตูนต่อการเปิดเผยของมาร์คัส จอห์นสัน ว่าเป็นลูกชายของนิค ฟิวรี และแทนที่พ่อของเขาได้รับการตอบรับแบบผสม ทอม เบรโวร์ต ซึ่งเป็นรองประธานฝ่ายการจัดพิมพ์ของมาร์เวล เชื่อว่านี่เป็นเรื่องการเคลื่อนย้ายที่ชาญฉลาดของมาร์เวล เนื่องจากชาวอเมริกันเชื้อสายแอฟริกาปรากฏตัวขึ้นในภาพยนตร์, การแสดงภาพเคลื่อนไหว และการดัดแปลงที่ได้รับอนุญาตอื่น ๆ
ในสื่ออื่น.
ตั้งแต่คริสต์ทศวรรษ 2000 การปรากฏตัวของนิค ฟิวรี ส่วนใหญ่ในสื่ออื่น ๆ ได้รับการสร้างแบบจำลองขึ้นในอัลติเมตมาร์เวล / ของตัวละครเวอร์ชันนิค ฟิวรี จูเนียร์ ซึ่งอิงจากนักแสดงอย่างซามูเอล แอล. แจ็กสัน ซึ่งภายหลังได้แสดงบทตัวละครในจักรวาลภาพยนตร์มาร์เวล
แฟมิลี่กาย

แฟมิลี่กาย  เป็นการ์ตูนทีวีแอนิเมชันของประเทศสหรัฐอเมริกา ออกอากาศทางช่องฟ็อกซ์ สร้างโดย เซธ แม็กฟาร์เลน ฉายตอนแรกเมื่อวันที่ 1 พฤษภาคม พ.ศ. 2542
การตอบรับ.
ใน คอมมอน เซนส์ มีเดีย (Common Sense Media) ให้ 3 จาก 5 ดาว
แผ่นดินไหวใน พ.ศ. 2561

แผ่นดินไหวใน พ.ศ. 2561 แสดงเนื้อหาเฉพาะแผ่นดินไหวขนาด 6 แมกนิจูดขึ้นไป และแผ่นดินไหวที่มีขนาดต่ำกว่า 6 ที่สร้างความเสียหาย มีผู้บาดเจ็บเสียชีวิต หรือมีความโดดเด่นอื่น วันเวลาทั้งหมดแสดงในรูปแบบเวลาสากลเชิงพิกัด (UTC) ความรุนแรงสูงสุดแสดงตามมาตราเมร์กัลลี และใช้แหล่งที่มาจากฐานข้อมูล "ShakeMap" ของสำนักงานสำรวจธรณีวิทยาแห่งสหรัฐ (USGS)
ตารางเทียบรายปี.
"สังเกตว่าจำนวนแผ่นดินไหวที่ตรวจพบเพิ่มขึ้นนั้นไม่จำเป็นต้องแสดงว่ามีแผ่นดินไหวเพิ่มขึ้นโดยตัวเอง การเพิ่มขึ้นของประชากร การกระจายถิ่นที่อยู่และความก้าวหน้าของเทคโนโลยีตรวจจับแผ่นดินไหวล้วนเป็นปัจจัยให้มีการบันทึกจำนวนแผ่นดินไหวเพิ่มขึ้นตามกาลทั้งสิ้น"
สำหรับประเทศไทย สามารถดูรายงานแผ่นดินไหวภายในประเทศได้ที่ รายงานแผ่นดินไหวภายในประเทศและใกล้เคียง
สำหรับวันที่แน่นอนและการเกิดแผ่นดินไหวสามารถเข้าชมได้ที่ แผนที่แสดงแผ่นดินไหวแบบเรียลไทม์
แผ่นดินไหวในประเทศไทยและใกล้เคียง.
ในส่วนนี้แสดงแผ่นดินไหวที่เกิดขึ้นในประเทศไทยและใกล้เคียง ในขอบเขตตั้งแต่เส้นเมริเดียนที่ 97 ถึง 106 องศาตะวันออก และตั้งแต่เส้นขนานที่ 5 ถึง 20 องศาเหนือ ซึ่งอาจเป็นแผ่นดินไหวขนาดเล็กที่ไม่ได้แสดงตามแบ่งรายเดือนด้านล่าง โดยเป็นข้อมูลที่รายงานโดยกองเฝ้าระวังแผ่นดินไหว กรมอุตุนิยมวิทยา
เรียงตามจำนวนผู้เสียชีวิต.
แสดงเฉพาะแผ่นดินไหวที่มีผู้เสียชีวิตตั้งแต่ 10 คนขึ้นไป
เรียงตามแมกนิจูด.
แสดงเฉพาะแผ่นดินไหวที่มีขนาดตั้งแต่ 7.0 แมกนิจูดขึ้นไป
โต๊ะกลมโทรทัศน์

บริษัท โต๊ะกลมโทรทัศน์ จำกัด เป็นบริษัทผลิตสื่อบันเทิงแห่งหนึ่งของประเทศไทย ในเครือบริษัท เวิร์คพอยท์ เอ็นเทอร์เทนเมนท์ จำกัด (มหาชน) ก่อตั้งบริษัทเมื่อวันที่ 19 มีนาคม พ.ศ. 2547 โดยมี สังข์ - ธีรวัฒน์ อนุวัตรอุดม, เอก - ชยานันต์ เทพวนินกร และโจ้ - วิรัตน์ เฮงคงดี เป็นผู้ร่วมก่อตั้ง โดยเวิร์คพอยท์ถือหุ้น 50% 
ปัจจุบันทางบริษัทผลิตสื่อบันเทิงในทุกรูปแบบ ไม่ว่าจะเป็น รายการโทรทัศน์ ซีรีส์ ซิตคอม ภาพยนตร์ คอนเสิร์ต ละครเวที หรือมิวสิกวิดีโอ ออกสู่สายตาผู้ชมเป็นจำนวนมาก และได้รับความนิยมอย่างสูงในหลาย ๆ ประเภท ตั้งแต่อดีตจนถึงปัจจุบัน 
ผลงาน.
รายการโทรทัศน์.
รายการโทรทัศน์ทั้งหมดด้านล่างนี้ออกอากาศทางช่องเวิร์คพอยท์
ซิตคอม.
ละครซิตคอมทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
ละครเวที.
ละครเวทีทั้งหมดด้านล่างนี้จัดแสดงที่โรงละครเคแบงก์สยามพิฆเนศ ชั้น 7 สยามสแควร์วัน